31.1.2023 г.
3.
BG
Официален вестник на Европейския съюз
L 28/25
Комисията информира държавите членки за всяко договорено прехвърляне или размяна на квоти.
4.
Получените или прехвърлените от съответната държава членка възможности за риболов в рамките на прехвърлянето или размяната на квоти се считат за квоти, добавени или приспаднати от разпределеното за съответната държава членка количество, считано от момента, в който прехвърлянето или размяната поражда действие съгласно условията на споразумението с договарящата страна по РОУР или съгласно правилата на РОУР, в зависимост от случая.
Тези прехвърляния и размени не засягат механизма за разпределяне на възможностите за риболов между държавите членки в съответствие с принципа на относителна стабилност на риболовните дейности.
Р а з де л 2 Зо н а н а К о н в е н ц и я та N EA F C
Член 22 Морски костур в морето Ирмингер 1.
Забраняват се всички риболовни дейности в зоната, ограничена от следните координати, измерени съгласно системата WGS84: Географска ширина
Географска дължина
63° 00′
- 30° 00′
61° 30′
- 27° 35′
60° 45′
- 28° 45′
62° 00′
- 31° 35′
63° 00′
- 30° 00′
2.
На корабите се забранява да извършват риболов, да задържат на борда, да трансбордират или да разтоварват в пристанища на Съюза, а на риболовните кораби на Съюза — и в пристанища на трети държави, плитководен пелагичен и дълбоководен пелагичен морски костур (Sebastes mentella) от морето Ирмингер и прилежащите води (подзони 5, 12 и 14 на ICES и подзони 1 и 2 на NAFO). 3.
На риболовните кораби на Съюза се забранява да участват в операции по трансбордиране на видовете, посочени в параграф 2.
Р а з де л 3 З о н а н а К о н в е н ц и я та I C C AT
Член 23 Ограничения на капацитета за улов, отглеждане и угояване 1.
Броят на корабите на Съюза с въдици и жива стръв и корабите на Съюза за тролинг, които притежават разрешение за активен риболов на червен тон (Thunnus thynnus) с размери от 8 kg/75 cm до 30 kg/115 cm в източната част на Атлантическия океан, се ограничава, както е посочено в точка 1 от приложение VI. 2.
Броят на риболовните кораби на Съюза за крайбрежен непромишлен риболов, които притежават разрешение за активен риболов на червен тон с размери от 8 kg/75 cm до 30 kg/115 cm в Средиземно море, се ограничава, както е посочено в точка 2 от приложение VI. 3.
Броят на риболовните кораби на Съюза, които извършват риболов на червен тон в Адриатическо море с цел отглеждане и притежават разрешение за активен риболов на червен тон с размери от 8 kg/75 cm до 30 kg/115 cm, се ограничава, както е посочено в точка 3 от приложение VI.